La Mòta (VC)

La Mòta (nom ufizial in italian: Motta de' Conti) a l'è un cumün de la Pruvincia de Vercei.

El gh'ha ona popolaziun de , cunt ona superfis de  km² e ona densità de popolaziun de  ab./km².

El paes el se tröva in de la Pianüra Padana, al cunfin cun la Pruvincia de Lissandria (cumün de Casaa e de Vilanöva in del Munfraa) e cun la Pruvincia de Pavia (cumün de Candia).

 El dialet mutes 
El dialet parlaa a la Mota, anca se l'è sitüaa dent i cunfin lenguistich del Piemunt, el pò vess cunsideraa anca un dialet a part. Propi cume 'l süced despess in di zon de cunfin (regordum che la Mota la cunfina cun la Lumbardia), la s'è svilüpada una varietà lenguistiga deperlee, che la s'è cunservada fina al dì d'incö, cun möd de dì tipich e son carateristich, cume la prunüncia de una quai vucal o cunsunanta. El Mutes l'è un Piemuntes cunt inflüenz del Lumbard (paves), cume 'l se pò de una quai variaziun lessicala (per esempi, la parola pulin, in Piemuntes se dis pitu, menter a la Mota l'è dit pulun)
Una granda diferenza cunt i dialet piemuntes l'è che 'l ven druvaa multu püssee despess el verb ausiliar avègh pütost che 'l verb vess, per esempi:
'Ncö i hö 'ndaa a scòla inveci de Ancö i sun andaa a scòla;
La smana passaa i uma 'ndaa al marcaa inveci de La smana passaa i suma andaa al marcaa.

Cume tanti alter dialet de tüta l'Italia, anca el Mutes l'ha ciapaa di neulugismi da l'Italian (ciavu => ciau/ciao; zambun => prosciutto; àua d'udù => prufìm), ma anca parol da l'Ingles (fulba, sanguis) e 'l ris'cia de sparì, per la poca atenziun purtada ai dialet italian in di deseni passaa e anca incö.
 Pruverbi in mutes 
Santa Lisìa, ël pass ëd 'na furmìa; Nadal, ël pass ëd 'n gal.
I stuma ticc cmé i rat int 'na sica.
Ràj ëd matìn, sagrìn.

 Evoluzion demografega 

L'andament del nümer de abitant del cumün de La Mòta l'è mustraa in de la tabela chi de sutta

 Riferiment